CELEX: 32012R0299
Language: bg
Date: 2012-04-02 00:00:00
Title: Регламент за изпълнение (ЕС) № 299/2012 на Комисията от 2 април 2012 година относно класирането на някои стоки в Комбинираната номенклатура

5.4.2012   
            
            
               BG
            
            
               Официален вестник на Европейския съюз
            
            
               L 99/15
            
         РЕГЛАМЕНТ ЗА ИЗПЪЛНЕНИЕ (ЕС) № 299/2012 НА КОМИСИЯТА
   от 2 април 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите-членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Комитетът по Митническия кодекс не е изразил становище в срока, определен от неговия председател,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 2 април 2012 година.
      
         
            За Комисията, от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Портативен многофункционален електронен апарат с батерийно захранване в една кутия с размери приблизително 10 × 9,5 × 10,5 cm, оборудван със:
                  
                              —
                           
                           
                              течнокристален цветен дисплей с размер на екрана по диагонала от около 9 cm (3,5 инча), формат на изображението 4:3 и разделителна способност от 320 × 240 пиксела;
                           
                        
                              —
                           
                           
                              високоговорители;
                           
                        
                              —
                           
                           
                              микрофон;
                           
                        
                              —
                           
                           
                              будилник;
                           
                        
                              —
                           
                           
                              памет 2 GB;
                           
                        
                              —
                           
                           
                              четящо устройство за карти памет;
                           
                        
                              —
                           
                           
                              интерфейс USB;
                           
                        
                              —
                           
                           
                              интерфейс за FM антена;
                           
                        
                              —
                           
                           
                              бутони за управление.
                           
                        Апаратът може да изпълнява следните функции:
                  
                              —
                           
                           
                              приемане на радиопрограми;
                           
                        
                              —
                           
                           
                              записване на звук;
                           
                        
                              —
                           
                           
                              възпроизвеждане на звук;
                           
                        
                              —
                           
                           
                              възпроизвеждане на неподвижни и видеоизображения;
                           
                        
                              —
                           
                           
                              будилник.
                           
                        
                      (1) Вж. изображението.
               
               
                  8527 13 99
               
               
                  Класирането се определя от разпоредбите на Общите правила 1 и 6 за тълкуване на Комбинираната номенклатура, забележка 3 към раздел XVI и от описанието на кодовете по КН 8527, 8527 13 и 8527 13 99.
                  Тъй като апаратът е предназначен за изпълнението на няколко от посочените в глава 85 функции, той следва да бъде класиран според главната му функция съгласно забележка 3 към раздел XVI.
                  С оглед на обективните характеристики на апарата, а именно неговото конструктивно решение и дизайн, той е предназначен за използване като радиобудилник. Функцията за възпроизвеждане на звук се счита за второстепенна. Предвид малкия размер и ниската разделителна способност на екрана, възпроизвеждането на неподвижни и видеоизображения също се счита за второстепенна функция.
                  Следователно главната функция на апарата е на приемателен апарат за радиоразпръскване, комбиниран в една кутия с апарат за записване или възпроизвеждане на звук и с часовниково устройство.
                  Поради това апаратът трябва да бъде класиран в код по КН 8527 13 99 като други приемателни апарати за радиоразпръскване, които могат да работят без външен източник на енергия, комбинирани с апарат за записване или възпроизвеждане на звук.
               
            
         
      
         (1)  Изображението е само за информация.